Liimattavat nimikointitarrat soveltuvat lähes minkä tahansa vaatteen, asusteen, kenkien, tavaran tai esineen nimikointiin. Vaatteissa nimikointitarrat pysyvät parhaiten kiinni kiiltäväpintaisissa ja ohuissa pesuohjemerkintälapuissa. Suoraan vaatteen kankaaseen kiinnitetettynä tarrat eivät yleensä pysy kiinni konepesussa. Kengissä nimikointitarrat pysyvät parhaiten kantapään kohdalle tai kengän varteen sisäpuolelle kiinnitettynä. Nimikointitarrat kiinnittyvät nopeasti ja kätevästi, kestävät hyvin kulutusta sekä ovat tiskikone- ja pesukonepesun kestäviä. Silitettäviä nimilappuja suositellaan kiinnitettävän sellaisiin vaatteisiin tai asusteisiin, joihin liimattavat nimilaput ovat hankalia kiinnittää. Tällaisiä ovat esim. sukat, villahanskat ja fleece-asusteet, joissa ei ole pesuohjemerkintä- tai muita lappuja joihin nimikointitarran voisi liimata. Tärkeää on kuitenkin varmistaa, että pinta johon silitettävä nimilappu halutaan kiinnittää kestää silittämistä kuumalla silitysraudalla.